പൊട്ട്

നെറ്റിയിൽ അണിയുന്ന ഒരു അലങ്കാരവും നെറ്റിയിലെ ആജ്ഞാചക്രത്തെ ഉണർത്താനുള്ള ഒരു ഉപാധിയുമാണ് പൊട്ട്.  കുങ്കുമ പൊടി, ചാന്ത്, ചന്ദനം  തുടങ്ങിയവകൊണ്ടാണ് യഥാർത്ഥത്തിൽ പൊട്ട് തൊടേണ്ടത്. ദക്ഷിണേഷ്യയിലും ദക്ഷിണപൂർ‌വ്വേഷ്യയിലും പൊട്ടു തൊടൽ വ്യാപകമായി കാണപ്പെടുന്നു.  പൊതുവേ ഇത് വൃത്താകൃതിയിലാണ് തൊടാറുള്ളത്.

പ്ലാസ്റ്റിക്ക് ഉപയോഗിച്ചു നിർമ്മിച്ച, നെറ്റിയിൽ നേരിട്ട് ഒട്ടിക്കാവുന്ന പല ആകൃതിയിലും വലിപ്പത്തിലും നിറത്തിലുമുള്ള കൃത്രിമ പൊട്ടുകൾ അലങ്കാരത്തിന് മാത്രമായി ഉപയോഗിക്കാറുണ്ട്.

കൈകുഞ്ഞുങ്ങളുടെ കവിളുകളിലും കറുത്ത കരിപ്പൊട്ട് കുത്താറുണ്ട്.  ഇത് കണ്ണ് തട്ടാതിരിക്കാനും (ദൃഷ്ടിദോഷം) ദുഷ്ടാത്മാവുകളിൽ നിന്നുള്ള രക്ഷയ്ക്കുവേണ്ടിയുമാണ് എന്ന് പറയപ്പെടുന്നു.
 ചിത്രശാല